CELEX: 62015TN0555
Language: el
Date: 2015-09-25 00:00:00
Title: Υπόθεση T-555/15: Προσφυγή της 25ης Σεπτεμβρίου 2015 — Ουγγαρία κατά Επιτροπής

30.11.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 398/63
            
         Προσφυγή της 25ης Σεπτεμβρίου 2015 — Ουγγαρία κατά Επιτροπής
   (Υπόθεση T-555/15)
   (2015/C 398/77)
   Γλώσσα διαδικασίας: η ουγγρική
   
      Διάδικοι
   
   
      Προσφεύγουσα: Ουγγαρία (εκπρόσωποι: M. Z. Fehér και G. Koós)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               Να ακυρώσει εν μέρει την απόφαση C(2015) 4808 της Επιτροπής, της 15ης Ιουλίου 2015, περί της τροποποιήσεως για το 2014 του τέλους επιθεωρήσεως της τροφικής αλυσίδας, στο μέτρο που η εν λόγω απόφαση διατάσσει την αναστολή της εφαρμογής των προοδευτικών συντελεστών του τέλους επιθεωρήσεως της τροφικής αλυσίδας στην Ουγγαρία.
            
         
               —
            
            
               Να καταδικάσει την Επιτροπή στα δικαστικά έξοδα.
            
         
      Λόγοι και κύρια επιχειρήματα
   
   Προς στήριξη της προσφυγής της, η προσφεύγουσα προβάλλει τους ακόλουθους λόγους:
   
               1.
            
            
               Υπέρβαση των ορίων της εξουσίας εκτιμήσεως, πρόδηλη πλάνη εκτιμήσεως και παραβίαση της αρχής της αναλογικότητας
               
                           —
                        
                        
                           Πρώτον, η προσφεύγουσα υποστηρίζει ότι η Επιτροπή, διατάσσοντας την αναστολή, υπέπεσε σε πρόδηλη πλάνη εκτιμήσεως, υπερβαίνουσα συνεπώς τα όρια της εξουσίας της εκτιμήσεως και παραβιάζουσα επιπλέον την αρχή της αναλογικότητας.
                        
                     
         
               2.
            
            
               Παραβίαση της αρχής της απαγορεύσεως των διακρίσεων και της αρχής της ίσης μεταχειρίσεως
               
                           —
                        
                        
                           Δεύτερον, η προσφεύγουσα υποστηρίζει ότι η πρακτική της Επιτροπής σε ό,τι αφορά την αναστολή μπορεί να χαρακτηρισθεί ως ασυνεπής, γεγονός εκ του οποίου απορρέει παραβίαση της αρχής της απαγορεύσεως των διακρίσεων και της αρχής της ίσης μεταχειρίσεως.
                        
                     
         
               3.
            
            
               Παραβίαση της υποχρεώσεως αιτιολογήσεως, παραβίαση της αρχής της χρηστής διοικήσεως και προσβολή του δικαιώματος άμυνας
               
                           —
                        
                        
                           Τρίτον, η προσφεύγουσα επισημαίνει, ιδίως, ότι η Επιτροπή, διατάσσοντας την αναστολή, δεν τήρησε την υποχρέωσή της αιτιολογήσεως.
                        
                     
         
               4.
            
            
               Υποχρέωση καλόπιστης συνεργασίας και δικαίωμα αποτελεσματικής δικαστικής προστασίας
               
                           —
                        
                        
                           Τέλος, η προσφεύγουσα υποστηρίζει ότι λόγω της διαταχθείσας από την Επιτροπή αναστολής προσεβλήθησαν θεμελιώδη δικαιώματα και εγγυήσεις, όπως η υποχρέωση καλόπιστης συνεργασίας και το δικαίωμα αποτελεσματικής δικαστικής προστασίας.